JUMAL KÕNELEB
Tere jälle, väga tore on taas kohtuda.
Tere tulemast vaatama saadet "Jumal kõneleb".
Minu nimi on Jan Cedercreutz
ning siin on jälle ka minu imeline ja armas abikaasa Joy.
Tere. - Tere. Kuidas käsi käib?
Imetore on siin olla.
Sellel saatel on päris julge nimi.
Kogu selle saatesarja nimi on "Jumal kõneleb".
Mida me tahame sellega öelda?
Tahtsime sellele saatele anda üsna julge nime,
aga mitte seetõttu, et väita, et alati, kui Jan ja Joy räägivad,
kõneleb Jumal nende kaudu vaid nimi on "Jumal kõneleb"..
Jumal tõepoolest räägib.
Põhjus peab olema just selles.
See on nii just sellepärast, et Jumal räägib.
See on ristiusus nii põnev osa.
Kui saime usklikeks, leidsime elava Jumala.
See ei olnudki mingi filosoofia, teooria
või traditsioonide süsteem, mida me järgime.
See pole isegi teoloogia.
Selline asi ei huvitaks mind grammigi.
Kui see ei toimi ega ole olemas, võib selle otsekohe prügikasti visata.
Ilma pikema jututa.
Imeline on see, et Piibli sõnul tõusis Jeesus surnuist üles.
Ta elab. - Just.
Kui hakkame Teda otsima, siis me ka leiame Ta.
Piibel räägib imedest ja meiegi võime neid täna kogeda.
Me olime piisavalt hullud,
et hakkasime järele proovima, kas see asi tõepoolest toimib.
See on toiminud tänaseks üle kahekümne aasta.
Toimib meie pereelus, meie kodus ja rahaasjades,
samuti tervise asjus ning ka me töökohal.
See toimib igal päeval, nädalal ja kogu aeg.
Nii põnev on saada võimaluse õppida tundma elavat Jumalat.
Jumalat, kes räägib.
Ta räägib peamiselt Piibli kaudu ja võime Teda kuulama õppida.
Ta tahab aidata meid igapäevaelus.
Nii see on.
Peale selle on ka Jumala sõna elav.
See on vägev ja täis elumuutvat jõudu.
See on tõsi.
Kui saime usklikeks, ei teadnud me suurt midagi.
Kohtusin Jeesusega ja mõistsin, et Ta on elav Jumal,
aga sellest algas seiklus ja meie elu hakkas muutuma.
Olime enne täiesti tavalised
ja oleme siiani tavalised inimesed, aga Jumal on kõike muud kui tavaline.
Elu, mis on Temas ja õhkub Temast, paneb meid ka siin istuma ja rääkima.
Täna tahame jätkata
ning kutsuda sind ja meid Jumalale veel lähemale,
sellesse ellu, mis on päriselt elamist väärt.
Kirjas galaatlastele
leidub üks nendest saladustest, mis on murdnud
meie eludest pimeduse ja toonud suure vabaduse.
Galaatia 3:13 öeldakse: "Ent Kristus on meid
Seaduse needusest lahti ostnud, kui ta sai needuse meie eest."
Jeesus on murdnud needuse väe minu ja Joy eludest
ning kõikide eludest, kes usuvad Jeesusesse.
Jeesus on murdnud needuse väe, selleks et Aabrahami õnnistus,
Jumala õnnistus saaks tulla meie elude üle.
Evangeelium on sõnum lootusest, rõõmusõnum sellest, et Jeesus suri
ja tõusis ka surnuist üles ning meil on võimalus elada uut,
õnnistatud elu kogu selle maailma needuse ja pimeduse keskel.
Võime kõigele vaatamata elada täiesti uut elu.
Võime saada seega konkreetset abi.
Võime saada sellist abi, mis toimib ja viib asju edasi.
Loen kirjast galaatlastele 3:26:
"Nüüd te olete kõik usu kaudu Jumala lapsed Kristuses Jeesuses.."
Kolgatal, kui Jeesus suri ristil ja needus murti,
katkes ka vahesein inimese ja Jumala vahel.
Kogu vahe, mis tekkis inimese
ja Jumala vahele patu tagajärjel, murdus täielikult Kolgata ristil.
Pole enam olemas eraldavat seina minu ja Jumala vahel.
Olen nüüd Jumala laps.
Võin tulla koju, tagasi osadusse Temaga.
Uks isakoju on uuesti avatud.
Võin joosta otse Ta juurde ja sinna jäädagi.
Mida see tähendab?
Jeesus ütleb: "Otsige esmalt minu õigust ja minu Kuningriiki.."
"Otsige esmalt minu õigust ja minu Kuningriiki.."
Ta mõtlebki sellega just seda asja.
See pole mingi piltlik väljend.
Ta mõtleb, et võime tõesti otsida Jumala riiki.
Võime otsida Taeva riiki ning selle ka leida.
Imeline on just see, et Jeesus kutsub meid enda juurde.
Ta ei paku ainult päästet vaid kutsub meid enese juurde.
Jeesus ei kutsu meid selleks enda juurde,
et anda meile jõudu või mõne uue ülesande.
Meil kõikidel on küll oma ülesanne Jumala riigis,
aga see pole peamine asi, miks Jeesus kutsub enese juurde.
Ta kutsub meid koju ning oma Kuningriiki.
Tal on südamel midagi muud.
Ta kutsub meid puhkama end värskendama,
välja needusest, koorma ning ikke alt.
Ta kutsub meid enese juurde, oma ligiollu.
Seetõttu ütleb Ta Piiblis
Matteuse evangeeliumis 11:28-29: "Tulge minu juurde kõik,
kes olete vaevatud ja koormatud, ja mina annan teile hingamise!"
Ta annab meile midagi muud, kui see maailm pakub.
See maailm ei anna teile rahu
aga mina annan teile hingamise ning rahu.
Ta ütleb ka, et Tema iket on hea ja kerge kanda.
Ülesanne ja kutsumus, mille jaoks Ta on sind ja mind loonud,
on kerge kanda ja see sobib täpselt oma kohale.
Mõistad, et just selleks on sind loodud.
See on just see, mida tahan selles elus teha.
Seda ma tahan edendada ja kui see ka nõuab minult midagi,
tunnen ikkagi, et see on täpselt minu teema.
Kas pole? - Just nii see on.
Kiri heebrealastele 4:10:
"sest kes läheb tema hingamisse, see hingab ka ise oma tegudest.."
Pääseme hingamisse.
Heebrealaste 4:3:
"Meie aga, kes oleme uskunud, saame hingamisse.."
Pääseme hingamisse.
Just see on evangeelium ning rõõmusõnum.
See on hea sõnum, sõnum millegi hea kohta.
Sõnum hingamisest Jeesuses ning heast Jeesusest,
samuti minu ja Jumala vahelise suhte terveks saamisest.
Kui hakkan Teda tundma õppima ja julgen Temaga koos elada
eelkõige Teda tundma õppima, siis Ta viib mind hingamisse.
Taeva riik on hingamispaik,
Isa kodu, Isa süli ja Isa armastus, valgus ja valguse riik.
Me oleme nüüd Temas.
Temas.
Keset kõiki väljakutseid, kogu seda pimedust
ja raskuseid, mida silmitseme, kõike, mis vajab lahendamist.
Kohtame väljakutseid igal päeval.
Keset kõike seda on meil Jeesus.
Hingamispaik.
Ta ütleb: "Tulge minu juurde kõik vaevatud ja koormatud
ja te leiate hingamise oma hingedele."
See sõnum on nii oluline, sest mõnikord muutub usuelu
ja ka meie kui kristlaste elu pidevaks millegi saavutamiseks.
Nagu poleks elus piisavalt koormaid igaks päevaks.
Meil on ju töö, pere ja inimsuhted ning võib-olla rahalised raskused.
Siis on tähtis meeles pidada,
et Jeesus tõesti kutsub meid hingamisse.
Ta ei ütle, et tuleksime Ta juurde,
et rohkem palvetada, tunnistada ning Teda paremini teenida,
saada paremat võidmist ja kanda suuremaid koormaid.
Kui tunned, et sinu usuelu koosneb ainult nõudmistest,
siis tahan öelda sama, mida Joy, et see ei ole tõeline evangeelium.
Jumal räägib alati midagi head.
Jumala Sõna toob endaga vabaduse, rahu ja hingamise.
Jeesus ütles, et Tema ike on hea ja kerge.
Võin seega teha midagi, mida ma ise ka naudin.
Saan olla Temaga koos ja Jeesus on mu hingamispaik.
Mina vajan puhkepaika.
Vajan Jumalat, et pääseda lahti valedest ja halbadest mõtetest,
vabaks koormatest, et olla jälle vaba ja mina ise.
Kodu peaks olema koht, kus ma saan olla mina ise.
Kas pole?
Jeesus ütleb, et parandaksime meelt,
ehk pöörduksime oma teedelt, sest Jumala riik on tulnud me ligi.
Jumala Kuningriik on nüüd siin.
Uues Testamendis ütleb Jeesus korduvalt,
et Ta on tulnud kuulutama Jumala riiki.
Jumala riiki ja Taeva riiki.
Mis on see Taeva riik õieti?
Mis see on?
Rääkisime ennist 1. Moosese raamatu põhjal Eedenist.
Jumal asetas inimese elama paradiisi Eedeni aeda.
Hiljem käsuneedus murti.
Meil on vaba pääs tagasi Jumala juurde.
Kus on see Taeva ja Jumala riik ja meile tõotatud Eeden?
Vana Testament on täis imelisi prohveteeringuid,
kuidas Jumal taastab muistse Jeruusalemma ja Siioni
ja pääseme hingamisse ning Ta teeb kõrbest Eedeni.
Kas see on siis nähtav koht?
Kas see käib nii,
et kõik kolime Jeruusalemma ning pääseme siis hingamisse?
Kas Piibel soovitab meil kõigil kolida Jeruusalemma?
Kas seal on Siion ja hingamispaik?
Kas seal teeb Jumal tööd ning seal on Tema õnnistus?
Ei. - Kas seal oleme kaitstud?
Ei, teame kui raske on seal.
Iisraelis ja Jeruusalemmas on sõda.
Iisrael on sõja keskel.
Kus asub siis see Taeva riik?
Just sellest mõtlesid ka variserid, sest ka nemad olid lugenud
Vana Testamendi pühi kirju ja teadsid kõiki prohveteeringuid,
ootasid Päästjat ja Kuningat ning et lõpuks tuleks muutus.
Meiegi võime oodata oma ellu üht muutust.
Tulgu muutus mu ellu!
Vana Testamendi prohvetid ütlevad üha uuesti ja uuesti,
et on tulemas muutus, keegi tuleb ja aitab - Messias.
Luuka evangeelium 17:20:
"Aga kui variserid Jeesuselt küsisid, millal tuleb Jumala riik.."
Meiegi võime küsida, millal tuleb Jumala riik.
Ta vastas neile: "Jumala riik
ei tule tähelepanu äratades; ei öelda ka mitte: vaata siin!
või: vaata seal! sest ennäe, Jumala riik on seespidi teie sees!""
See on sisemiselt meis.
Jeesus, kes on mu südames, toob Taevariigi, hingamise
ja rahupaiga minusse ning mu südamesse.
Nii liigutav, et osades piiblitõlgetes on nii,
et Jeesus ütleb kuulutustööd alustades:
"Jumala riik on nüüd siin."
See on Jeesuses Kristuses.
Kui võtad Jeesuse südamesse, toob Ta kogu oma riigi sinna.
Roomlastele 14:17 öeldakse:
"Jumala riik ei ole ju söömine ega joomine
vaid õigus ja rahu ja rõõm Pühas Vaimus."
Kui räägime Jumala riigist
ja Joy räägib kodust Issanda ligiolus, siis see on meie jaoks tõeline.
Kui palvetan ja tunnetan Jeesuse ligiolu,
näitab Ta mulle vahel ka midagi Taeva riigist.
Ta näitab mulle asju oma Sõnast ning see on täiesti tõeline.
Ligiolu on vahel reaalsem kui Joy kohalolu.
Kui Joy räägib, mida Issand näitab, siis see on täiesti tõeline.
Oleme läänemaailmas harjunud,
et nähtav maailm on midagi muud kui vaimumaailm.
Vaimumaailma peetakse sama ebareaalseks nagu unenägu.
Juudi traditsioonis pole see nii ning ka Piibel ei räägi sellest nii.
Jumal on kõik loonud, nii puud kui inglid.
See kõik on osa Tema reaalsusest, Kuningriigist ja loodust.
Kui räägime Jumala riigist, siis meile Joyga on see reaalne.
Oleme otsinud Jumalat nii,
et palvetades võime tunnetada Tema ligiolu,
kuulda Tema häält ja veeta Temaga aega.
Mõnikord on imeline, mis asju Ta meile näitab.
Võime näha taevaseid asju ja need pole vähem reaalsed.
Pigem on need reaalsemad ja püsivamad,
kui need toolid ja füüsiline reaalsus, milles me praegu oleme.
Imeline on see, et selles riigis on alati rahu.
Märkasin eelmisel nädalal pikemalt puhates,
et see füüsiline maailm toob kaasa igasuguseid koormaid,
vahel lausa varjutab seda, et Jumala riigis on kõik hästi.
Jumal võttis mu seljast kõik koormad ja eelneva aasta nõudmised,
et ma saaksin sellest elust rõõmu tunda.
Jumala riik on tõeline.
See on tõelisem kui siinne, sest see jääb kestma igavesti.
Mina saan sellest küll jõudu.
Piiblis öeldakse, et Jumala riik pole söömine ja joomine
vaid õigus, rahu ja rõõm Pühas Vaimus.
See on alati täis õigust, rõõmu, vabadust ja rahu.
See ei muutu.
Kui mõistame, et jutt on tervest riigist, valguse riigist,
armastuse ja hingamise kohast Jeesuse juures,
saab tõeks, mida räägib Luuka evangeelium 15,
kus räägitakse maaomanikust ning tema kahest pojast.
Üks poegadest tüdines sellest ja tahtis minna laia maailma.
Võttis oma pärandiosa ja otsustas nautida oma elu.
Ta ei viitsinud olla isa kodus vaid tahtis elada oma elu.
Ta läheb, lööb rahad läbi ja märkab, et tahab koju tagasi.
Ta lähebki isa koju tagasi
ja Isa võtab ta nende maakoju avasüli vastu.
Samal ajal on seal vanem vend.
Ta on kogu aeg elanud ja olnud seal isa kodus.
See on võrdpilt meist kristlastest,
kes püüavad elada tubli kristlasena ning ponnistada selle nimel.
Jeesus räägib isa kodust kui viinamäest.
Koht, kodu, kuhu tagasi minna.
Saab tulla Jumala juurde, tagasi Tema ligiollu.
Jumala riik, rahu ja hingamispaik on täiesti reaalne asi.
See on sisemiselt meis olev rikas Kuningriik.
Võime seda õppida tundma ning võime seda otsida.
Jeesus ütles:
"Otsige esmalt minu Kuningriiki, otsige Minu palet."
Võime otsida, paluda, koputada ning võtta aega selleks, et leida.
See on nii vägev asi, sest otsija leiab.
Kes koputab, sellele avatakse.
Kiri roomlastele 8:16: "Seesama Vaim
tunnistab koos meie vaimuga, et me oleme Jumala lapsed."
See kõik võib kõlada sedasi, et oleme Janiga pisut segased.
Mis asja te üldse räägite?
Vaim meis innustub
ja tunnistab kogu aeg seda, et oled Jumala laps ja eriline.
Kiri roomlastele 8:15: "Sest te ei ole saanud orjuse vaimu,
et peaksite jälle kartma, vaid te olete saanud
lapseõiguse Vaimu, kelles me hüüame: "Abba! Isa!""
Vaim rõõmustab, hõiskab, hüppab, tantsib, on vaba ja hüüab:
"Abba, Isa! Imeline on jälle kodus olla."
Palvetame. - Palvetame.
Tänu, Taevaisa, et Su juures on alati rahu ja hingamine.
Tahan seda kuulutada kõigile,
kes igatsevad Jumala riiki, õigust, rahu ja isegi rõõmu.
Tänu, Issand, et iga otsija leiab ning igale koputajale avatakse.
Tänu, Issand,
ja voolaku Su õnnistusejõgi, tulgu Su rahu- ja õigusevood,
hingamise- ja rõõmujõed me igasse päeva ja palvehetke.
Tänu, Issand, et avad meie vaimusilmad
nägema Taeva riiki, kus on igavene rahu.
Voolaku see meie argipäeva.
Tänu, Issand, et oled avanud uksed ja Taeva riik on nüüd meie keskel.
See on tõeline.
Halleluuja.
Aamen.
Aitäh kõikidele, kes seda saadet vaatate
ja olete erinevatel viisidel toetanud seda saatesarja.
Tänu ka tänupõhjuste ning palvesoovide eest.
Meile meeldib väga saada tagasisidet.
Kui soovid saadete tegemist toetada, võid helistada numbril 9001777
või kasutada kontonumbreid, mida näed peatselt ekraanil.
Kõne hind Eestis 7 eurot.
Lisainfot meie töö kohta
saad meie koduleheküljelt: www.kristillinenkoulu.org
Sealt saab tellida neid raamatuid, mis räägivad rohkem Jumala riigist.
Selle raamatusarja nimi on "Kuningriigi saladused".
Need aitavad leida lähedasema suhte Jumalaga.
Kui igatsed seda, siis neist võib olla abi.
Ole õnnistatud, Jeesuse nimel, ja tea, et oled juba
Jumala Kuningriigi liige, kui oled võtnud Jeesuse vastu.
Kui sa veel pole seda teinud, siis tee seda ometigi.
Täna on sinu päästepäev.
Ole õnnistatud, Jeesuse nimel.
TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin